钦定古今图书集成/明伦汇编/氏族典/第451卷 > 《廖用贤尚友录》 > 范迁
## 钦定古今图书集成/明伦汇编/氏族典/第451卷 > 《廖用贤尚友录》 > 范迁

按《尚友录》，迁字子庐，沛国相人。有清行，仕为渔阳太
守，以智略安边，匈奴不敢入界。及居公辅，有宅数亩，
田不过一顷，复推与兄子，其妻谓曰：“君有四子，而无
立锥之地，可馀俸禄以为后世业。”迁曰：“吾备位大臣，
而蓄财求利，何以示后世？”